text: सुशील मोदी ने आगे कहा कि ‘देश के पीएम नरेंद्र मोदी हैं, लेकिन बिहार के नेता नीतीश कुमार हैं। इसलिए बिहार में जो वोट मिलेगा वह नरेंद्र मोदी के नाम पर और नीतीश कुमार के काम पर मिलेगा। इसमें विरोधाभास कहां है।’ हालांकि सुशील मोदी ऐसा दावा कर तो रहे हैं लेकिन जेडीयू का सुर अलग है। जेडीयू नेता पवन वर्मा ने कहा कि सीटों को लेकर बातचीत होगी। उन्होंने कहा कि बिहार में संदर्भ में देखें तो हमारे मुताबिक जेडीयू हमेशा से सीनियर पार्टनर रही है। उन्होंने कहा कि एनडीए में बीजेपी सबसे बड़ी पार्टी है तो ऐसे में हमें उम्मीद है कि वह अपने सहयोगियों से पारस्परिक सम्मान और आपसी समझ के हिसाब से बर्ताव करेगी।